Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 335/14/3306	Považská Bystrica, 24.7.2015
EEČ : 2-26-98-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Považská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Považská Bystrica zo dňa 3.6.2014, spisová značka Pv 335/14/3306, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 09. novembra 2013 v odpoludňajších hodinách z parcely XXXXX v k.ú. XXXXX, okres Púchov, ktorá je súčasťou parcely č. XXXXX, vedenej v Správe katastra Púchov ako lesný pozemok a nachádza sa v lesnom poraste XXXXX Lesného hospodárskeho celku XXXXX, okres Púchov vyťažil a odcudzil 1ks dreviny buk v objeme 4,07 m3 dreva, čím takto spôsobil majiteľke uvedenej parcely XXXXX, bytom Žilina, XXXXX škodu vo výške 129,83 €.

Uznesením prokurátora Okresnej prokuratúry Považská Bystrica zo dňa 3.6.2014, spisová značka Pv 335/14/3306, bola určená obvinenému skúšobná doba v trvaní 12 mesiacov.
Odôvodnenie:
	XXXXX prokuratúry Pov. Bystrica uznesením sp.zn. Pv 335/14/3306 zo dňa 03.06.2014, právoplatným dňa 11.07.2014, podľa § 216 ods.1 písm.a,b,c/ Tr.por. podmienečne zastavil trestné stíhanie obv. XXXXX za prečin krádeže podľa § 212 ods.2 písm.d/ Tr.zák. na tom skutkovom základe, ako je to uvedené vo výrokovej časti tohto uznesenia. 

	Pri rozhodovaní o podmienečnom zastavení trestného stíhania obv. XXXXX, mu bola určená skúšobná doba v trvaní 12 mesiacov, ktorá začala planúť právoplatnosťou uznesenia o podmienečnom zastavení trestného stíhania, teda odo dňa 11.07.2014 a uplynula dňom 11.07.2015. 

	V priebehu plynutia skúšobnej doby a následne aj po jej skončení boli k osobe obvineného zabezpečené správy z Okresného riaditeľstva PZ, Odboru kriminálnej polície Pov. Bystrica, Obvodného oddelenia PZ Púchov, Okresného úradu, Odboru všeobecnej vnútornej správy Pov. Bystrica, ako aj nový odpis z registra trestov. 

	Z týchto správ a podkladov je zrejmé, že obv. XXXXX v priebehu skúšobnej doby nebol trestne stíhaný a právoplatne odsúdený za žiadny iný trestný čin, nebol ani prejednávaný za priestupky, v mieste bydliska požíva dobrú povesť. 

	Možno teda konštatovať, že obv. XXXXX v skúšobnej dobe podmienečného zastavenia trestného stíhania viedol riadny život. 

	Podľa § 217 ods.1 Tr.por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby podmienečného zastavenia trestného stíhania, že sa v trestnom stíhaní pokračuje. O osvedčení alebo o pokračovaní v trestnom konaní vydá uznesenie. 

	XXXXX nahradil poškodenej spôsobenú škodu v celom rozsahu dňa 12.05.2014. 

	U obv. XXXXX boli splnené všetky podmienky stanovené § 217 ods.1 Tr.por. tým, že v priebehu skúšobnej doby podmienečného zastavenia trestného stíhania viedol riadny život, nahradil spôsobenú škodu, a preto som rozhodol tak ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Tatarka
prokurátor